भोपाल। पिछले कुछ दिनों से प्रदेश में चल रही शीतलहर से लोगों को फिलहाल राहत मिल गई है। उत्तरी पाकिस्तान और जम्मू-कश्मीर में पश्चिमी विक्षोभ सक्रिय होने की वजह से उत्तरी हवाएं फिलहाल बंद हो गई हैं, इसलिए तापमान में इजाफा हो गया है। सोमवार को राजधानी का रात का तापमान 9.8 डिग्री सेल्सियस दर्ज किया गया।
मौसम विज्ञानी ईआर चिंतलु के मुताबिक उत्तरी इलाकों में सक्रिय पश्चिमी विक्षोभ अभी दो से तीन और सक्रिय रहेगा, इसलिए ठंड के तेवर नरम ही रहेंगे। इसके बाद फिर से तापमान गिरावट आएगी। इस दौरान मप्र के ग्वालियर, भिंड, शिवपुरी जिलों में घना कोहरा छा सकता है, वहीं पूर्वी मप्र का तापमान प्रदेश के अन्य इलाकों के मुकााबले कम रहेगा।
खिली तेज धूप, बढ़ा अधिकतम तापमान
ठंडी हवा नहीं चलने की वजह से दिन में तेज धूप अपना असर दिखा रही है। अधिकतम तापमान में इजाफा हुआ है। रविवार को राजधानी में अधिकतम तापमान 26.5 डिग्री सेल्सियस दर्ज किया गया, जबकि शनिवार को पारा 23 डिग्री पर था।
कहां, कितना तापमान?
hin_Deva hin_Deva hin_Deva hin_Deva hin_Deva